76 વર્ષીય પવારે એક પ્રેસ કોન્ફરન્સમાં કહ્યુ છે કે સેવાનિવૃત્તિ લીધા બાદ તેમને ઘણી ખુશી થશે. તેમણે કહ્યુ કે મુંબઈ ક્રિકેટ એસોસિએશને સુપ્રીમ કોર્ટની તમામ ભલામણોને સ્વીકારી લીધી છે. એમસીએને માત્ર બેથી ત્રણ મુદ્દાઓ પર કેટલાંક સ્પષ્ટીકરણ કરવાનીબાકી છે, જેમાં મહારાષ્ટ્રમાં ત્રણ ક્રિકેટ એસોસિએશન છે. તેમને રોટેશન પોલિસીને લઈને પણ વાંધો છે. શરદ પવારે કહ્યુ છે કે સુપ્રીમ કોર્ટના નિર્દેશો પ્રમાણે તેઓ એમસીએના બંધારણને બદલવાની કોશિશ કરશે. તેના માટે એક સમિતિની રચના કરશે.